
Forældrebestyrelsesmøde 
Tirsdag d. 17. februar 2026 
18.30 - 21.00
Afholdes i Regnbuen
Deltagere: Rikke Sandholm Rasmussen, Christinna Stoltze Hamborg, Kathrine Hermann Gyde, Henriette Kjærsgaard Madsen, Malene Mølgaard, Birgitte Rask Damgaard, Maria Spanggaard, Sara Schou Thomsen, Sabrina Hovgaard Sørensen, Maja Filtenborg, Nicole Væring Brander, Karina Melvej, Isabella Haagensen, Thomas Hjortshøj

Afbud: Sara Schou Thomsen

Referent: Isabella
Dagsorden:

1. Godkendelse af dagsorden
a. Dagsorden er godkendt, med et enkelt punkt til eventuelt. 

2. Gensidig information
a. Forældreinput
i. Ingen bemærkninger 
b. Medarbejderinput fra de 3 afdelinger
i. Hobbitten: 
1. Der er afholdt fastelavn, hvor man for første gang havde både special- og almenområdet i salen samtidig. Specialgruppen havde mulighed for at trække sig, og arrangementet gik over al forventning.
2. Hele huset arbejder på at gøre klar til den nye vuggestuegruppe som åbner den 16. marts.
3. Troldebjerget arbejder med førskole og opdeling i mindre grupper.
4. Specialgruppen er mere sammen med almengruppen efter at have skiftet lokaler, hvilket opleves positivt for alle børn. 
ii. Puff: 
1. Drageungerne er startet på børneyoga og arbejder med følelser. De er begyndt at arbejde med lidt flere krav op til skolestart. Det er en fantastisk årgang, der er klar på alt, hvad der bliver foreslået.
2. Tryllespirerne har arbejdet med fastelavn og går nu i gang med MGP. De arbejder meget med stemmen og måden, man taler til hinanden på, dette er med stærk inspiration fra et projekt i Hobbitten.
3. Kongebørn har arbejdet med fastelavn og har et stort fokus på opdeling i mindre grupper.
4. Sneglene arbejder med opdeling i mindre grupper, brug af sprog og at sige fra.
5. Skildpadderne arbejder med fastelavn og eventyret De tre Bukke Bruse. De har fokus på sproget i forhold til, hvordan man spørger, om man må være med i legen.
6. 
iii. Regnbuen: 
1. I Regnbuen har der været afholdt fastelavn. Derudover er der kommet nye medarbejdere til, og der arbejdes på, at de får en god indflyvning og falder trygt til i teamet og i husets rytmer.
2. I den daglige praksis arbejder stuerne fortsat meget med at dele børnene ud i små grupper, så der skabes ro, nærvær og gode rammer for relationer og læring. Samtidig står vuggestuen midt i en overgangsperiode, hvor de midlertidige vuggebørn afslutter deres tid i huset og rykker videre til Aulum. Det kræver lidt tilvænning for både børn og medarbejdere, men processen er godt i gang og håndteres med omsorg og struktur.
iv. Ledelsesinput
1. Økonomi og medarbejdere 
a. Vi går ud med et mindre underskud. Processen med at etablere den nye vuggestue koster en del, og vi får desværre ikke dækket alt. Inventar som barnevogne, højstole og legeredskaber får vi dækket, men blandt andet ansættelse af medarbejdere før tid, opstart i to omgange samt legetøj skal vi selv finansiere.
2. Nye medarbejdere
a. Regnbuen: Marie og Louise
b. Puff: Alice, Stine (tilbage fra barsel) og Inger (kommer tilbage fra barsel 1/3)
c. Hobbitten: Mia
3. Fokusområder og indsatser 
a. Model for kvalitetsudvikling
· Herning Kommune arbejder med en ny kvalitetsramme, som ændrer strukturen for tilsyn. Hidtil har der været tilsyn hvert andet år, og i de år både anmeldt og uanmeldt. Fremover skifter det mellem et år med anmeldt tilsyn og året efter uanmeldt. I år får vi uanmeldt tilsyn. Det eneste vi ved er, at de kommer mellem marts og udgangen af året.
b. Kvalitetsplan
· Som led i kvalitetsudviklingen skal ledelsen udarbejde en kvalitetsplan med udgangspunkt i det anmeldte tilsynet fra 2024. Vi havde et rigtig godt tilsyn, og en af de få anbefalinger vi fik var at styrke leg- og læringsmiljøerne. Planen, som personalet og forældrebestyrelsen præsenteres for, når den er færdig, vil have fokus på, hvordan stuerne kan skabe leg- og læringsmiljøer, der understøtter flere børn i privilegerede positioner.
c. Dagtilbudsudviklingssamtale
· I foråret afholdes dagtilbudsudviklingssamtale i Eventyrhaven. Her vil vi få besøg af politikere og chefer fra Børn og Unge. Ledelsen deltager sammen med bestyrelsesformanden eller en anden bestyrelsesrepræsentant. Datoen kendes endnu ikke.

3. Vuggestue i Hobbitten
- Status
a. Arbejdet med at etablere den nye vuggestue i Hobbitten skrider godt frem, og vi nærmer os opstarten. De første seks børn begynder den 16. marts, og yderligere tre børn starter den 1. april. Vuggestuen kommer til at ligge på samme gang som Troldebjerget, hvilket giver gode muligheder for samarbejde og sammenhæng i hverdagen. For at sikre en tryg og veltilrettelagt opstart har vi valgt at nogle af de nye medarbejdere allerede tiltræder den 1. marts, så de kan være med til at gøre de sidste forberedelser og stå klar til at tage imod børn og forældre fra den 16. marts.
4. Overgange intern + ekstern
a. Eventyrhaven har et stort fokus på interne og eksterne overgange. På mødet blev nye tiltag gennemgået for de interne overgange i Puff, og der blev orienteret om samarbejdet på tværs af husene samt samarbejdet med Aulum og Hodsager Skole om en tryg og god skolestart. 
5. Principper
a. På mødet arbejdede bestyrelsen i grupper med at gennemgå Eventyrhavens nuværende principper. Materialet fra gruppearbejdet bliver samlet og renskrevet af ledelsen, som vil udarbejde et samlet udkast. Arbejdet fortsætter derfor frem mod næste bestyrelsesmøde, hvor det færdige udkast gennemgås og efterfølgende godkendes.
6. Forældrebestyrelsens synlighed
a. Punktet drøftes ved næste møde
7. Emner det kommende år
a. Punktet drøftes ved næste møde
8. Kommende punkter
a. Punktet drøftes ved næste møde
9. Evt.
a. Forældrekaffe - Der er i specialgruppen et ønske om at afholde flere uformelle forældrekaffer. Tanken er, at der blot sættes en kande kaffe frem, så forældre kan blive og drikke en kop, når de henter deres barn. Thomas tager forslaget med tilbage til medarbejderne i Hobbitten for videre drøftelse.

Eventyrhaven
Grønsværen 5, 7490 Aulum
Tlf.: 96286999

